Bederfgeskenke vir Kersfees | Maroela Media
Bekers wat rym in Die Koöperasie
Bederf 'n geliefde dié Kersfees met hierdie stel unieke bekers. Elkeen van die bekers in dié eksklusiewe stel spog met 'n strofe uit CW Joubert se gedig, "Nuttige Reseppe". Daar is nie 'n enkele spelfout nie – dis presies hoe Joubert dié gedig neergepen het.
Prys vanaf: R285-00
Boereplaas-bordspeletjie met 'n uitbreidingstel
As jou kinders regte stadsjapies is maar jy wil hulle graag meer leer van boerdery, dan is dié geskenkpak die ideale Kersgeskenk. Bederf hulle met ure se genot met die immergewilde Boereplaas-bordspeletjie en uitbreidingstel 2 teen 'n baie spesiale afslagprys.
Bederf jou familie dié Kersfees met 'n unieke geskenkpak wat jy nêrens anders sal kry nie. Jy hoef nie dié jaar kop te krap oor wat om vir Kersfees te koop nie – ons het die dinkwerk sommer namens jou gedoen! Hierdie geskenkpakke is alles wat jy nodig het om vir jou familie te wys hoe lief jy hulle het.
Prys vanaf R199-00
As jou mense net so lief is daarvoor om met 'n karavaan in die Bosveld te gaan kampeer as om 'n tent in die Drakensberge op te slaan of om sommer net 'n piekniekkombers iewers oop te sprei, gaan hulle hierdie Kersfees dol wees oor dié stelletjie kampporselein (twee blikborde, twee blikbekers en twee eetlepels).
Of jy nou optof vir 'n troue, jou beste voetjie voorsit vir jou nuwe nooi se familie of jou gemaklikste kakiebroek aantrek vir kleiduifskiet by die kerk se basaar – 'n goeie paar vellies laat jou nooit in die steek nie. Bederf Pa, Ma, Ouboet of Sus dié Kersfees met 'n paar velskoene uit Maroela se aanlyn winkel, Die Koöperasie. (beperkte voorraad beskikbaar)